
EDITORIAL 
Un aña nobo! 

Un Taray nobo pa e aña aki! 
Durante e aña aki redaccion di 
Taray lo haci su mihor posibel pa 
presenta na su abonadonan 6 Taray 
mas. 

Den e 6 Taraynan ey nos lo tene tur 
nos abonadonan na altura di e des- 
arojonan ku lo tuma lugar den i pa- 
for di Centro di Bario Noord. 
Esaki ta algo hopi necesario: pa e 
pueblo di Noord ta na altante di lo- 
ke hopi hende ainda ta haci den 
C.B.N. i ku casi nunca ainda a jega 
di sali na publicidad. Esaki ta ber- 
dad. Ainda tin hopi trabao cu me- 
ster di elogio. Naturalmente nos no 
mester lubida e personanan cu ta 
dedica fuU nan tempo liber na pro- 
greso di e bario. 


Ta pesey redaccion di Taray lo haci 
su maximo esfuetso pa pone tur e 
personanan aki den “spotlight”. 
Indudablemente nos lo keda dis- 
puesto pa ricibi i public criticanan, 
opinionnan etc. di cuaUcier persona 
cu kier contribui na e adelante di e 
peublo orgujoso di nos. 

Di otro banda lo ta bon tambe pa 
pubUca kiko ta e plannan pa futuro 
di e direktiva di C.B.N., di e grupo- 
nan di C.B.N. etc.; pa asina hopi di 
nos por prepara nan mes pa un o 
otro evenemento. 

Bueno, tocante e plannan pa futuro 
nos lo delibera den un otro Taray. 
Redaccion di Taray kier desea kada 
un di boso algun dianan placentero 
di Camaval. 

Cuida Curpa!!! 

Redaccion di Taray 
Jan. ’81 

PABIEN, COMISHON DI “UNION 
HUBENTUT” 

Den luna di januari, pa ser exacto 
16 januari 1981, comishon di 
“UNION HUBENTUT” di centro di 
bario Noord a cumpli 3 aña di exis- 
tencia. 

Esaki ta un di e motibonan, pakiko 
nos di redaccion di TARAY kier a 
pone e hobennan aki den “spot- 
Ught”. 

E otro motibo ta, pasobra hopi 
hende/hobennan sabi kizas ku tin 
un grupo na C.B.N. cu jama “Union 
Hubentut”, cu ta trahando pa hu- 
bentut, pero hopi no sabi ta kende 
ta forma parti di e grupo aki. Ta pe- 
sey nos di redaccion di Taray ta ha- 
ja cu a bira tempo pa laga nos habi- 
tantenan/hobennan di Noord sabi 
kende ta nos hobennan activo, in- 
cansable aki. 

Den comishon di “UNION HUBEN- 
TUT” tur hoben cu tin smaak y ta 
motiva pa traha na bienestar/des- 
aroyo di nos hubentut di Noord por 
forma parti di comishon di “Union 
Hubentud”. 

Comishon di “Union Hubentut” ta 

wordu forma actualmente pa 12 
hoben (femenino y maskuUno). 
Union Hubentut ta traha pa tur ho- 
bennan di Noord, sin excepcion di 
ninguno. Pesey pa cualkier idea, 
problema, sugerencia, pregunta o pa 
mas informashon tuma contacto cu 
un persona di comishon di “Union 
Hubentut”. 

Tres aña largo comishon di Union 
Hubentut cu ^udo di coóperador- 
nan a organiza actividatnan educati- 
vo, recreativo, informativo. Activi- 
dadnan exitoso y menos exitoso. 
Nos di e pueblo di Noord mester ta 
orguyoso di tin hobennan activo, 
dinamico asina cu ta trahando hopi 


duro pa nan mes un generacion. 
Esaki ta algo di apoya, stimula y 
aptecia. Redaccion di Taray kier a 
felicita boso nan tur cu boso 3 aña 
di existencia y tambe pa e energia 
cu bosonan a hinka den e trabow 
aki. 

E delaster cos cu ta keda nos di bisa 
ta: Nos ta spera cu Union Huben- 
tut por sigi asina, cu hopi animo, 
motivashon, y cu mas hoben di 
Noord mira e importancia di e tra- 
bow di comishon di Union Huben- 
tut y cuminza juda e grupo di ho- 
bennan aki logra nan meta 

Masha Pabien! 



Sinta di r. pa d. : Dolfi Bermudez, Ricardo Toppenberg, Vi Giel, Swinda Thiel, Elvls Semeleer 
Hubert Franken, Roke Tromp. Pará di r. pa d. : Igor Hasham, Truus Thiel, Chin Kelly, 
Emely Tromp.(falta Enld dl Kort, Ruben Trappenber, Evelln Tromp, Carolin Tromp y 

Chinda Semeleer 



















”UNION HUBENTUT” 

Un relato di desaroyo di comishon 
”union Hubentut” di Centro di Ba- 
rio Noord. 

Union Hubentut a kuminsa ku nan 
prome reunion dia 16 januari 1978. 

( a cumpli 3 aña di existencia 16 Ja- 
nuari 1981). 

E anochi aki tabata e anochi di in- 
trodukshon y tabata tin es momen- 
to ey 16 hoben y dos stagiaires (Ro- 
bert Scharbaay y Glenda Gil). 
Conhuntamente nan a disidi cu nan 
lo bai traha pa hobennan di 12 aña 
te cu 19 aña di edat. Despues di 
tempo esaki a cambia pa, traha pa 
hobennan di 13 aña pa ariba. E me- 
sun anochi un meta a wordu formu- 
la, cual tabata: ”Pa crea posibilida- 
des pa hubentut di Noord en parti- 
cular, pa asina hobennan di Noord 
por desaroya y recrea nan mes na 
un manera sano y via e actividades- 
nan aki purba logra un solidaridat/ 
union bow di hubentut di Noord” 
Union Hubentut a kuminza traha 

cu sektoren. ___ 

Tabata tin tres sektor: Sektor 1, 
Sektor II, Sektor III. 


Sektor I: 

a. Charlanan edukativo y informati- 
vo 

b. Film edukativo, informativo y re- 
creativo. 

c. hersengymnastiek 

d. Gruponan di diskushon 

e. Posibilidades pa studia 

f. Excurshones 

g. Anochi cultural 

h. Comedia 

i. Baile 

j. Canto 

Sektor II: 

A. Wandelmars 

b. Speurtocht 

c. Kampamento 

d. Dropping 

e. Fiesta 

f. Buitendag 

g. Fietstocht 

h. Zwerftocht. 


Sektor III: 

a. Fotografia 

b. Cursonan di schaken 

c. Cursonan di dammen 

e. Contest di poster 

f. Cursonan di pintamento 

Den cada sektor a bai 4 hpben. 
Cada sektor tabata tin un coórdina- 
dor. E praktikantenan (stagiaires) 
tabata guia. 

Reunionnan di Union Hubentut ta- 
bata y ta ainda cada dos siman tur 
dialuna anochi pa 8.30 p.m. den 
oficina di centro di bario Noord. 
Pa turno cada hoben ta tuma e 
puesto di presidente y nulista se- 
gun orden alfabetico. 

Pa introdukshon di ”Union Huben- 
tut” na e pueblo di Noord, nan a 
organiza un tremendo fiesta, cu ho- 
pi hoben ainda ta corda sigur, sigur. 
Na entrada di e fiesta aki, nan a laga 
tur persona cu a drenta e fiesta jena 
un formulario, (nan ideanan, activi- 
dades cu nan lo kier pa wordu or- 
ganiza etc.) 

Den cuminzamento hopi hoben ta- 
bata bini personalmente pa pidi pa 
drenta e comishon di hubentut. Tur 
tabata bonbini. Pero e comishon a 
jega te 25 hoben y e ora ey a prefe- 
ra di no tuma mas hoben pa e comi- 
shon. Comishon ta bira mucho 
grandi y no por reuni efectovo e efi- 
ciente mas. 

Den luna di juni 1978, Union Hu- 
bentut a tene un weekend di estu- 
dio na La Ponderosa. E meta di e 
weekend di estudio aki tabata ta, pa 
e hobennan aki diskuti conhunta- 
mente e palabra META (kiko ta me- 
ta, pakiko mester di un meta, kon 
pa logra un meta etc.) 

Despues di hopi diskushon, e ho- 
bennan a formula un meta. ”Nan 


kier logra CONCIENCIA SOCIAL 
bow di nos hubentut di Noord. en 
particular y di Aruba en general. 

Conciencia Social ta ensera 10 pun- 

to: Un hoben mester ta: 


1. Conciente 

2. Critico 

3. Tin respet 

4. disiplina 

5. justo 

6. Aktivo 

7. Responsabel 

8. Social 

9. Solidario 

10. Uni. 


Cu e meta aki nan a sigi traha du- 
rante e 3 añanan. Durante cada ac- 
tividad nan ta purba/trata di jega un 
tiki mas cerka di nan meta. 

Despues cu e dos praktikantenan a 
bai back hulanda, Stanley Heinze a 
take-over. Tambe un grupo grandi 
di e hobennan di comishon a haña 
un beca pa bai studia afor. E grupo 
a bolbe bira chikito. E aña aki atro- 
be lo tin hobennan di e comishon 
cu lo haña beca y pa es motibo aki 
Union Hubentud mester di mas bo- 
luntarios pa e comishon. Si bo ta in- 
teresa pa juda, coópera cu bo com- 
panjero(a) nan di comishon Union 
Hubentut: JOIN NAN, BO TA 
BON BINL 

Actualmente Union Hubentud no 
ta traha un sektoman mas. Awor 
nan tin un direktiva cu ta consisti 
di: Presidente Roque Tromp, Vice- 
presidente Vi Giel, Secretario Hu- 
bert Franken, Tesorero Truus Thiel 
y coórdinador ta Jacintho Kelly, 
mihor conosi como Chin di Palm 
Beach. E demas hobennan ta comi- 
sarionan. 

ARUBA Y RONDE TAFEL CONFERENTIE’48 -'52 


Ya cu na februari proximo lo bai 
tin un Conferencia di Mesa Redon- 
da na Hulanda entre Hulanda, An- 
tillas y e seis (6) islanan nos a coba 
den Historia di Antillas y di Aruba 
en particular pa haja sa algo mas. 

ARUBA SU DESEO 

Na 1948 (18 Maart) a wordu teni e 
prome Conferencia di mesa Redon- 
da (Ronde Tafel Conferentie) yama 
’de Conferentie Nederland-Surina- 
me Curacao” na Den Haag. 

A wordu trata e.o. problemanan re- 
laciona cu Antillas. Esakinan tabata 
punto A y punto B. 

Punto A tabata encera:” ... Si Hu- 
landa ta dispuesto pa reconoce e 
igualdad entre Antilias y Hulanda.” 
Tambe tabata tin punto B cual ta- 
bata regarda e deseo di Aruba:” . . . 
Si e Gobiemo Hulandes ta dispues- 
to pa de facto reconoce e derecho 
di e isla Amba pa separa su mes me- 
sora completamente for di Antillas 
Hulandes riba tereno estatal, finan- 
ciero, fiscal, economico y admini- 
strativo y e derecho pa ta indepen- 
diente, partner igual, independiente 
di Antillas Hulandes, tumando parti 
den e Reino Hulandes.” 

Di parti di e delegacion Antillano 
(Mayoria miembro di Corsow, ya 
cu den Staten Aruba ta dos asiento 
so e tabata tin y parlamentonan in- 
sular no tabata existi) nan a trece 
padilanti cu si no haya un contesta 
satisfactorio riba punto a, anto e 
deliberacionnan lo por wel di stagna 
(kiermen cu lo no bai tin mas deli- 
beracion punto B automaticamente 
lo no bin na ordu). 

Encuanto punto B mes e cabinete, 
di ministro Jonkman no por a duna 
contesta ya cu e conferencia a wor- 
du yama pa trata e.o. punto A. 
E deseo di Aruba a keda pa wordu 
descuti mas despues. 

Si a bin un resolucion y un mocion 
cu ta bisa cu Aruba a duna di cono- 
ce su deseo y cu lo reuni mas des- 
pues riba e problematica aki ora cu 

un comision studia e posibilidadnan 
y pone esaki den un rapport. 
Mas despues na juni ’48 un comi- 
sion (commissie - Aruba - Curacao, 
mihor conoci como comision Van 
Poelje) a wordu forma pa studia e 
posibilidadnan. 

Pero e rapport no a wordu trata 
mas. Kizas pasobra e tabata di un 
bajo nivel, ya cu cualkier persona 
cu a biba tres aña aki na Aruba lo 
por a traha algo asina. 

Pues nada di e comision aki a wor- 
du trata. Si ta di remarca cu tanto 
den e mandato di staten di 19 di de- 
cember ’47 como e resolucion y 
mocion di RTC ’48 e palabra “sepa- 
ración” tabata aparece, cual tabata 
e deseo di Aruba. 

REPRESENTACION Y CAMBIO- 
NAN ESTATAL 

Den e delegacion di Antillas pa e 
conferencia, Aruba su representa- 
cion tabata masha pober mes ya cu 
esaki ta debi cu representacion den 
Staten mes tabata pober. Aruba ta- 
bata tin 2 asiento so. Na ’49 sinem- 
bargo Aruba a haja un posicion mas 
fuerte ya cu Aruba a haya 8 asiento 
(contra 8 di Corsow). 

Na ’50 elekcionnan nobo a tuma lu- 
gar atrobe. E biaha aki pasobra ta- 
bata tin un cambio estatal. A bin un 
Staten na unda tur e seis islanan ta- 
bata representa. Esaki tabata e for- 
ma definitivo cual sistema nos tin te 
cu awe (12:8:1:1). 

E desigualdad aki a trece cu ne mas 
presion di Aruba y na aña ’51 e pro- 
me Bestuurscollege a sinta na Aruba 
(mescos na tur otro isla). Dor cu a 
bin decentralisacion riba diferente 
tereno y di diferente departamento 
Aruba a bira mas autonomo. Awor 
Aruba por tuma mas decision aki 
Mes. Prome cu esaki gezaghebber 
no por a haci gastonan mas halto cu 
f. 300,— y prome cu 1931 no mas 
cu f. 100,—. Aruba no a preocupa 
mucho mas pa e sistema Central. 


R.T.C. ’52 

Na ’52 e di dos Conferencia di Mesa 
Redonda (Tweede Tafel Conferen- 
tie). Aki a bolbe trata e deseonan di 
e Isla Aruba. 

Alaves a wordu treci padilanti cu 
Aruba ta hiba e deseo pa Arubiano- 
nan ocupa dos tercera (2/3) parti di 
asiento den parlamento Arubano. 
No-Arubiano lo mag di ocupa un 
tercera parti. 

E motibo di preocupacion ta cu e 
cantidad di no Arubiano tabata 
considerablemente grandi y tabata 
tin e temor cu algun dia Arubiano- 
nan lo por bira e minoria. 

Esaki a wordu trata den reunion di 
Parlamento dia 15 di Maart 1952 y 
votacion a resulta 16 pro y 5 con- 
tra. 

Un decision riba e problematica aki 
no a cay. 

MOCION ’54 

Parlamento di Aruba tabata busca 
su tarea mas parti, despues cu taba- 
ta tin decentralisacion, riba tereno 
politico. Ora cu na januari ’54 e 
asina yama “kleine commissie” di e 
RTC tabata reuni na Willemstad, 
parlamento di Aruba a accepta un 
mocion cu “Aruba kier bira un par- 
ti di Reinado Hulandes, para riba su 
mes pia.” E mocion aki a trece cu 
ne gobiemo Central a instala un 
comision pa studia e deseo di Aru- 
ba. E comision a wordu presidi pa 
Mr. N. (Colá) Debrot. 

Na mei ’54 prof. mr. K. Kranen- 
burg, riba invitacion di gobierno in- 
sular di Aruba, a bin Aruba pa duna 
consejo. 

E consejo no tabata favorable pa 
Aruba. Segun Kranenburg e “Con- 
stitucion Hulandes” ta conoce tres 
parti igual (Hulanda, Antillas y Sur- 
nam). Ademas e gobiemo Hulandes 
no tabata dispuesto pa trece cam- 
bionan den e constitucion. 





CONCLUSION 


Loke cu nos por saca afor ta cu des- 
pues di segunda guerra mundial ho- 
pi cos a cambia riba tereno estatal. 
Di colonia Sumam y Antillas a bira 
partner. Desde e tempo ey tambe e 
pueblonan di Antillas a bin sera co- 
noci cu sistema nobo. Tambe e con- 
tacto di gobiemo y pueblo a yega 
na su climax, ya cu pueblo conoce 
su representantenan y e ta escoje 
nan tur. 

Pa aki na Aruba mes e conferencia- 
nan teni te awor ta bira mas y mas 
importante. Na ’48 Aruba no por 
wordu representa manera e otro isla 
si a wordu representa. Na ’52 Aruba 
tabata tin un representacion mas 
mihor. Aruba conoce su 8 miem- 
bronan den Staten. Y awor hasta 
delegacionnan insular por tuma par- 
ti na e conferencia aki. Pues poco 
poco nos ta haja mas y mas “in- 
spraak”. 

Amor pa hopi simplemente ta un 
palabra compone pa cuatro letras, 
pero e berdadero significación mes 
cu ta encera den tratamento di e pa- 
labra ainda ta un hecho cu hopi ta 
ignora e diferente filiaciónnan nece- 
sario importante e interesante cu 
mester crea e tan afamado amor. 



nan cu lo por tin su consecuencia 
nan usual den e caso nan aki. 
Resultado ta cu e poder di atrac- 
ción a fecta un di nan, y ta algo cu 
pa cuanto e kier a evita, no por a 
ser evita, kiermén pa información di 
un amor, e influencia magnetica ta 
e particula principal cu mester ta 


■■ .(Biaa!p(ea®s« ®a s 

:: :: 

Autor: Martin Quandus 
Fecha 11 - 8 -1980. 

For di principio di e generación a 
ser comproba cu hende humano ta- 
bata posédor di un gran influencia 
magnetica, capaz pa atrae un figu- 
ra di su mes especie y forma un nu- 
cleo caminda lo aparece Amistad, 
Respet, sintimientos, comprensión, 
custumber y algun di e particula 
nan chikito cu por wordo evita pa e 
estabilida di e nucleo. Imponiendo 
tur esaki nan, lo surgi door di e base 
fundamental e Estimación y e Feli- 
cidad, cual den termino corto a ser 
jama Amor. 

E influencia magnetica por ser com- 
para cu gusto y deseo di cada un di 
e ser humano nan, bo ta gusta pa 
despues bo desea. 

Ejemplo nos pro tuma di un hende 
homber na un hende mujer. 

Si un hende mujer ta poseadora di 
un cabei bunita, un par di wowo ac- 
tractivo, un sonrisa alegre, un cara 
preciosa, parti di su curpa tentado- 
ra, of su flgura den su totalidad 
perfecta, e ta wordo gusta logica- 
mente, pa despues bo desea di tin e 
sercá bo por contemple, y disfruta 
di loque e por brindabo claramente. 
Ta existi 100 caso den 1000, cu no 
ta wordu correspondi imediatamen- 
te al menos si bo intenta mas di un 
vez pa logra esaki, si nada no pasa 
anto bo por wel di desisti for di bo 

idea, ya cu ta tempo perdi 
Ta igual cu si usa dos pida magneto 
den sentido di polo contrario e dos 
forza nan lo repela otro inevitable- 
mente, wel di mes un sistema aki ta 
pasa tambe entre e ser humano nan, 
si un ser masculino y otro femenino 
ta repulsa otro, esey ta debi na e 
forza contraria cu cada un ta posee, 
ta algo cu no por ta posible. 

Un union simultaneo ta prueba di 
cu no ta existi repulsividad. Pasobra 
cada un lo ta contene un poder 
magnetico distinto. Ta di e forma 
aki un nucleo ta wordu forma. 
Tambe sin mucho rodeo, bo por 
cumnisa na jama esaki un amor na 
primera vista, cu lo ser firtifica cu e 
custumber mutuo di cada un di e 
ser nan. Mas semper y orw cu tin 
suficiente Respet, Sentimiento, y 
comprensión. 

Realidad di e conclución ta cu 
“Amor” ta exigi hopi sacrificio. 

Experto nan den e tereno aki, a re- 
lata cu ta posibel un union caminda 
ningun di e persona nan envolvi a 
wordo atrae pa e otro, pero den 
transcurso di tempo por resulta cu 
cualkier di nan por ricibi un poder 
magnetico for di un otro persona, 
cu for di e momento ey lo atrae nan 
berdaderamente e inevitablemente, 
causando asina un confusión entre 


existi for di ambos banda, y mas 
fuerte eta, miho. 

Tmabe nan a manifesta cu amor ta 
bin atraves di tempo, pa hopi un 
duración largo, pero pa mayoria 
eno ta jega nunca, debi cu tin hopi 
cu no a conoce, y cu no conoce es- 
aki ainda tampoco,pero cu nunca 
no ta laat pa experimenta un amor. 
Ta existi hecho nan cu tin persona 
cu a casa ariba 80 aña, y mester ta- 
bata pa amor, cu nan a considera 
e poder di actracción casi nulo pa 
no bisa nada, den persona nan aki 
door di nan edad halto. 

Tur hende ta di acuerdo cu una vez 
cu bo a experimenta un amor jamas 
nunca bo por lubide pasa loque pa- 
se, pero si' ta un hecho cu e por ter- 
mina, ya cu den 1000 - 100 por ta 
permanente te na morto, e resto lo 
varia, y un parti lo ta na un paso pa 
basha den otro. 

Pero esun cu por tin suerte, lo por 
bolbe na experimenta un segundo 
amor cu no ta nada imposible, basta 
reuni e factor nan necesario entre 
ambos, un poco pasenshi, y otro 
amor lo ser crea. 

No tin sordó cu esun cu no kier ten- 
de, ni ciego cu esun cu no kier mira 
cu esey nan mi kiermén, cu amor ta 
deposita den tur ser nan humano 
ecepto den esnan cu kier ignore y 
cultiva maldad y crueldad. 













f “DISCRIPCION Dl E M 
PALABRA AMOR” 


Diferencia a existi semper entre 
hendenan grandi of adulto i esnan 
jong. Pero awendia, asina hendenan 
ta bisa, nos ta biba den un época di 
“generation gap”, un sorto di abis- 
mo entre un generacion y e otro. 
Adultonan ta opina cu hende jong 
ta busca un sorto di anarquismo no- 
bo, mientras cu hendenan jong ta 
pensa cu adultonan asorru pa mun- 
do bira perverso, corupto, agresivo. 
Tambe tin hopi hende adulto cu ta 
haci nan best pa comprende esnan 
jong, mientras cu e hoben nan No 
ta sinta warda comprension di hen- 
de “bieuw”. Comprencion di esnan 
cu ta ser cualifica como “bieuw”, 
tin masha poco importancia pa ju- 
ventud actual. 

Hendenan jong kier, no solamente 
service i bon trato, pero nan kier tin 
derecho di duna nan opinion den 
tur-tur cos, tanto cosnan cu ta co- 
nectá cu gobiemo, como esnan di 
bida humano, manera sexualidad, 
matrimonio etc. P’esey tin e nom- 
ber pa nos hubentud actual, cu ta 
“Hubentud critico”. Nos no mester 
generalisa: tin masha hopi hende 


jong cu ta critica, pero na un mane- 
ra sano, na un manera bon i con- 
structivo. Nan tin asina hopi com- 
mon sense cu nan ta comprende cu 
nan ta omnisciente, nan no sa tur 
cos. Nan tin hopi hopi cos di sinja 
ainda i cu adultonan, cu nan expe- 
rencia grandi por sinja nan masha 
hopi cos c u nan no sa. 

Claro cu nos no mester mira e situa- 
cion entre generacion nan asina 
skerpi, ma sin duda tin diferente 
falta di comunicacion entre adulto- 
nan i hoben nan. E conflictonan aki 
ta cosnan pasahero? Of nan merecé 
nos atencion seriamente? Mi ta si- 
gur cu nos tin di paga masha aten- 
cion na e conflicto aki. Mayoman 
no mester domina nan juinan DI 
MAS, como si fuera e juinan ta ke- 
da semper mucha-chikito sin idea of 
opinion propio. Hendenan jong tin 
di haya espacio i derecho paexpre- 
sa su mes i locual ta biba den dje. 
Mayoman por yuda, cu pasenchi i 
cu bon boluntad, pa guia nan juinan 
i tog laga e juinan desplegá nan mes 
i bira adulto. Juinan tin di domina 
nan deseo di biba como si fuera ta 
nan sa tur cos i por tur cos. Nan tin 
di corda, si nan ta sensato, cu Ma- 
yoman sa riba hopi tereno mas cu 
nan. Agresion ta un mal companje- 
ro riba caminda di adultez. 


NEW 

HONG KONG 
STORE 

Ta specializa den regaloa pa tur 
ocasion; Paña interior i exterior 
pa babies, mucha di achool y pa 
damaa; Mea y lenso pa cabaUeroa; 
Coameticoa di tur daae; Tur aorto 
di articulonan pa uao di caa; Prenda 
di Fantaaia, etc. etc. 

Tambe pa es temporada eacolar 
tin un aurtido baata grandi di ar- 
ticulonan pa muchanan di achool. 



MALESA: E biaha aki nos ta trata: 

E P I L E P S I A 

Durante un ataca di epilepsia ta typico ku un oatiént dirioiente ta cai na suela y ta bai for si su conocemento. Pro- 
me e patiént ta haja stuipmento ’ y despues ta cuminsa sacudi. E musculonan ta trek v ta cuminsa sacudi. E pa- 
tiént ta urina sin cu e sa. Tambe e por morde riba su lenga. Tin ora nan ta sangra nan boca. 

Si tin un hende den compania di un patiént asina bo por lora un lenso anto hinke net mei mei di su djentenan. 
Durante e krampnan ainda e patiént ta keda for di tino. E rosea durante e kramp ta irregular. Y tin ora por keda 
un rato sin rosea, asina ta haci ku e patiént ta bira blauw. 

Tin patiént ta sinti cu nan ta bai hanja e ataca, cinto e ora nan mes ta bai drumi. Si e hanje diripiente e ora e pa- 
tiént ta cai y por hanja leshonnan. Si un hende hanja ataca y den su vencindario tin stoel of mesa, halanan meso- 
ra leeuw pasobra ora cu e patiént cuminsa sacudi e por herida su curpa. Ora un hende ta sufri de epilepsia, e oor 
bai mentalmente atras. 

Muchanan cu ta sufri di un of otro infekshon tambe por bin na epilepsia. Nan por hanja stuipmento. Pesev ta 
consehabel pa consulta un dokter, pasobra tin patiént cu mester keda bao tratamento medico. 

__ Ita 

